Formula–1-es pályafutása 1968-ban kezdődött, a Ferrari színeiben. Az első idényben negyedik lett összetettben, s megnyerte a francia nagydíjat. 1969-ben a Brabhamhez igazolt, két futamon győzött, s megnyerte a Le Mans-i 24 órás autóversenyt, de Jackie Stewart világbajnokságát nem tudta megakadályozni. 1970-ben visszatért a Ferrarihoz, három futamot is nyert, de ez összetettben csak a második helyhez volt elég. Még három évet töltött a Ferrarinál, de egyre inkább elkedvtelenedett, mert az olasz autók nem tudták felvenni a versenyt a Tyrrell és a Lotus autóival. 1974-ben a Lotushoz igazolt, de a csapat éppen akkoriban kezdett hanyatlani. Ezzel szemben a Ferrari akkor kezdett megerősödni. Pályafutása utolsó éveit a Williamsnél, az Ensignnál és a Ligier-nél töltötte. A Le Mans-i 24 órás autóversenyen hat alkalommal is aratott győzelmével rekordot állított fel.